Petronella, koningin van die Karoo - Ns. SKRYWERSHUIS - aankope
'n Storm is verby
Petronella is 'n kind van die veld, in besonder die Karoo. Sy ken van aalwyntap en doen alles op die klein plasie, waar sy en Ma Kietie woon. Hulle verkoop aalwynsap en varsgebakte brode om liggaam en siel bymekaar te hou. Petronella is 'n dromer en weet dat 'n sprinkaan net vorentoe kan spring, want Janneman sê so. Gaan daar vir hulle uitkoms kom?
Ons maak ook kennis met Selma en Henk, die bure. Selma is Petronella en Kietie nie goedgesind nie. Wat gaan Henk doen wanneer hy uitvind hoe slinks Selma werklik is?
Nico het 'n verrassende aanslag in hierdie verhaal. Sy beskrywing van die Karoo en die verskillende karakters is fenomenaal. Hy beeld met deernis die lewe van die Karoobewoners uit. Daar is heelwat kinkels en geheime in hierdie verhaal, en Nico slaag daarin om die ontknoping op 'n meesterlike wyse te ontplooi. Die storielyn is boeiend en hou die leser enduit aan die raai. Die taalgebruik is baie goed en dit maak dit lekker om die boek te lees.
Dit was vir my 'n plesier om hierdie boek te lees, en sal dit aanbeveel vir almal wat van iets anders hou as die alledaagse. – Annalize Hills
SKU: NS00025 Categories: Liefdesverhaal, Novelle, Roman Tags: Nico Schamrel, Petronella koningin van die Karoo, roman
Op twee plase in die Karoo rus 'n berg met die lyf van 'n dier en 'n kop van 'n roofvoël. Daar maak die kransaasvoëls nes. Op daardie berg lê die spore van onvrede en onmenslikheid, skandes en klug – en daardie spore loop net na een plek …